Hinta 25e/hlö. Maksu hoidetaan paikan päällä käteisellä tai MobilePaylla. Kuitin saat halutessasi sähköpostiin.
{"fi":"Ilmoittautuminen retkille sähköpostilla tmisienionni@gmail.com. Laita ilmoittautumiseen nimi, puhelinnumero sekä sähköpostiosoite. Lähetän pari päivää ennen jokaista retkeä tarkan lähtöpaikan ja muuta infoa sähköpostitse. Ilmoittautuminen on auki niin kauan kun paikkoja on. Voit myös ilmoittautua jonopaikalle, jos retki tulee täyteen. Ethän ilmoittaudu jos et ole varma pääsetkö paikalle! Ja peruthan ajoissa jos tulee äkillinen este retkelle osallistumiselle.","sv":"","en":""}
Sieniretki Seinäjoella pe 22.9 klo 17.00-19:30 Kaikille taitotasoille soveltuava retki Seinäjoen lähialueelle. Retken aikana harjoitellaan oikeaa poimimistekniikkaa, sekä opetellaan erilaisten sienten kasvupaikkoja. Tutustumme erilaisiin tuttuihin, ja hieman vieraampiinkin ruokasieniin, lisäksi opettelemme näiden lajien myrkyllisiä näköislajeja. Lajit määräytyvät osallistujien aikaisemman osaamisen ja tietysti metsän antimien myötä. Lopuksi ohjaaja tarkastaa korit ja keskustellaan kerättyjen sienten säilömisestä ja käytöstä lyhyesti. Lisäksi saat ohjeita siihen, miten jatkaa harrastusta itsenäisesti tästä eteenpäin. Retken kesto on noin 2,5-3 tuntia ja sinne sopii 12 osallistujaa. Lähtöpaikka ilmoitetaan sähköpostilla hieman myöhemmin. Kuitenkin pysytään 15km sisällä Seinäjoelta. Retkillä on säävaraus. Pieni vesisade ei haittaa, mutta ukkosen ja kaatosateen yllättäessä retket täytyy perua. Huomioithan, että minulla ei ole vakuutusta metsässä tapahtuvien onnettomuuksien tai sairauskohtausten varalta. Varsinaiselta ammatiltani olen ensihoitaja, joten ensiaputaidot ja välineet tuon kyllä mukanani. Turvallisuussyistä toivon, että tulet retkelle terveenä. Tavallisilla retkillä normaali kävelykunto riittää, etenemme hyvin rauhallista tahtia. Mainitsen erikseen, mikäli retken maasto on haastavaa. Mukaan tarvitset vesipullon, säänmukaiset vaatteet, sekä astian sienten keräämiseen ja sieniveitsen. Ilmava sienikori on paras vaihtoehto, mutta muovinen astia käy myös. Mikäli sinulla ei ole omaa sieniveistä tai astiaa, otan muutaman ylimääräisen mukaan lainattavaksi. Ota mukaan myös ladattu kännykkä.
Sienineuvojan järjestämä sieniretki Seinäjoen lähialueella
Tarkempi paikka ilmoitetaan myöhemmin sähköpostilla.